Kubota kan ’n plan maak - Smith Power Equipment
Kubota kan ’n plan maak
May 24, 2016 robertk@smithpower.co.za
Kubota “Dit gaan veral oor sy hyser en omdat hy so maklik kan draai om goed vas te vat en op te lig.” “Hy lyk klein en lig, maar hy het baie meer perde onder die kap as wat ’n mens verwag.”
Dit is nie net boord-, groente- en saaiboere wat die voordele van Kubota se wye reeks trekkers hoef te geniet nie – beesboere kan gerus ook nader staan as hulle doeltreff end wil werk en brandstof wil bespaar.
“Hy sleep die onkruiddoderkar sonder enige probleme, selfs teen opdraendes en kan gemaklik by die een ry uit en die volgende ry in beweeg.” Dit is ’n paar van die eienskappe van Kubota wat verduidelik waarom boere in die verre noordelike dele van die land toenemend na dié oranje trekkerwerksmag kyk om veelsydige oplossings te bied.
Dries Erasmus van VK Trekkers en Implemente langs die Pietersburg-Louis Trichardt-pad sê: “Ons beste verkopers in die gebied is boordtrekkers soos die M8540-kajuittrekker en dan ook die L4100, asook ons gewone M8540 en M9540.”
Kubota storm deur die noorde! Die
Kubota M8540 en M108 wys wat
hulle kan doen by ’n boeredag.
Boere in die streek wat Dries en sy span bedien, boer met ’n wye verskeidenheid produkte. Daar is sitrus-,avokado- en neutboorde, tamatie- en ander groentelande, soetrissies in tonnels, uitgestrekte aartappellande en natuurlik beeste.
Die veelsydigheid van Kubota se reeks trekkers beteken dat daar ’n oplossing vir elke plaas en elke soort boerdery is. Dries sê in die nethuise word produkte al hoe nader aan mekaar geplant om meer rye in te pas en boere word gedwing om na al hoe kleiner trekkers en spuite te beweeg. Kubota se reeks boordtrekkers met hulle smal lywe is klein, maar hulle is regte trekkers en kragtig genoeg om die werk te doen.
Mannetjie Storm is een van die boere in die omgewing wat van Kubota-trekkers en Rowweterreinvoertuie gebruik maak vir ’n verskeidenheid werk op die plaas. Die drie M9540’s word in die ooplande gebruik en spuiten oeswerk en in die soetrissie-nethuise het die klein L4100 (38 kW) pas aangesluit by die M8540-kajuittrekker om die spuitwerk te hanteer. Volgens Mannetjie werk dit baie goed.
Boord- en wingerdboere vertrou reeds lankal op Kubota, maar selfs aartappelboere in die noorde begin ook verstaan wat die voordele van hierdie voortreflike trekkers is. Daan du Plessis plant aartappels in die verre noorde, naby die Limpoporivier, en hy sê hy gebruik sy M8540 se voorhyser om massasakke aartappels in die land te lig en te laai en vir enige ander algemene sleep- en hyswerk op die plaas.
Volgens Dries is dit nie waar dit hoef te stop nie. “Ons kan aartappelboere help deur hulle sleepwatrekkers wat aartappels na die store vervoer, te vervang met natkoppelaartrekkers soos die Kubota M7040 en M8540 wat baie langer gaan hou, maar daar is ook die grootmeneer in die reeks, die M130X wat baie doeltreffend en ekonomies werk vir hulle 4-ryplanters en groot uithalers.”
Dries sê nog ’n man wat ’n verskil kan maak op ’n aartappelplaas, is die M9540 met sy hoë grondvryhoogte, wat baie meer bekostigbaar sal wees as ander trekkers in die klas en met boonop die voordele van die vol hidrouliese natkoppelaar, die kleiner draaisirkel en die voorgemonteerde hyser.
Right Dries Erasmus
Address: 32 Palmietfontein, Polokwane, 0699
Telephone: 087 751 2538 / 082 941 0680
Fax: 086 609 9689
Contact: Dries Erasmus
This article was featured in the ProAgri – May 2016.
This farmer makes a plan -chooses Kubota because they’re the best for these jobs Kubota se onderdele en nasorgdiens maak boere se lewe maklike Kubota se nuwe modelle gaan boere se lewe makliker maak Die Narrow bied ’n ruim ervaring
Previous PostPolaris Ranger Power at Deelkraal Wildlife ReserveNext PostMartignani Phantom M120: the same Superb Performances even better with a Kubota Tractor.